CELEX: 32010D0383
Language: bg
Date: 2010-06-29 00:00:00
Title: 2010/383/ЕС: Решение на Съвета от 29 юни 2010 година относно позицията, която следва да бъде приета от Европейския съюз в Съвместния комитет на ЕИП, по отношение на изменението на Протокол 31 към Споразумението за ЕИП относно сътрудничеството в някои специфични области извън четирите свободи (бюджетни редове)

10.7.2010   
            
            
               BG
            
            
               Официален вестник на Европейския съюз
            
            
               L 175/34
            
         РЕШЕНИЕ НА СЪВЕТА
   от 29 юни 2010 година
   относно позицията, която следва да бъде приета от Европейския съюз в Съвместния комитет на ЕИП, по отношение на изменението на Протокол 31 към Споразумението за ЕИП относно сътрудничеството в някои специфични области извън четирите свободи (бюджетни редове)
   (2010/383/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 114 и член 218, параграф 9 от него,
   като взе предвид Регламент (ЕО) № 2894/94 на Съвета от 28 ноември 1994 г. относно условията за прилагане на Споразумението за Европейското икономическо пространство (1), и по-специално член 1, параграф 3 от него,
   като взе предвид предложението на Европейската комисия,
   като има предвид, че:
   
               (1)
            
            
               В Протокол 31 към Споразумението за ЕИП се съдържат специфични разпоредби относно сътрудничеството извън четирите свободи между Европейския съюз и държавите от ЕАСТ, участващи в ЕИП.
            
         
               (2)
            
            
               Целесъобразно е да се продължи и след 31 декември 2009 г. сътрудничеството между страните по Споразумението в дейности на Съюза, финансирани от общия бюджет на Съюза по отношение на изграждането, функционирането и развитието на вътрешния пазар. Това се отнася до следните бюджетни редове:
               12 01 04 01 Осъществяване и развитие на вътрешния пазар — разходи за административно управление.
               12 02 01 Осъществяване и развитие на вътрешния пазар.
               02 03 01 Функциониране и развитие на вътрешния пазар, по-специално в областта на нотификацията, сертифицирането и отрасловото сближаване.
               02 01 04 01 Функциониране и развитие на вътрешния пазар, по-специално в областта на нотификацията, сертифицирането и отрасловото сближаване — разходи за административно управление.
            
         
               (3)
            
            
               Поради това Протокол 31 към Споразумението за ЕИП съответно следва да бъде изменен. Уместно е да се изложи позицията, която следва да бъде приета от Съюза в Съвместния комитет на ЕИП,
            
         ПРИЕ НАСТОЯЩОТО РЕШЕНИЕ:
   Член единствен
   Позицията, която следва да бъде приета от Съюза в Съвместния комитет на ЕИП по отношение на предложението за изменение на Протокол 31 към Споразумението за ЕИП относно сътрудничеството в някои специфични области извън четирите свободи, е да се одобри проектът на решение на Съвместния комитет на ЕИП, приложен към настоящото решение.
   
      Съставено в Люксембург на 29 юни 2010 година.
      
         
            За Съвета
         
         
            Председател
         
         E. ESPINOSA
      
   
   
      (1)  ОВ L 305, 30.11.1994 г., стр. 6.
   
      ПРИЛОЖЕНИЕ
      
         ПРОЕКТ НА
         РЕШЕНИЕ НА СЪВМЕСТНИЯ КОМИТЕТ НА ЕИП
         №
         от
         за изменение на Протокол 31 към Споразумението за ЕИП относно сътрудничеството в специфични области извън четирите свободи
         СЪВМЕСТНИЯТ КОМИТЕТ НА ЕИП,
         като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-долу „Споразумението“, и по-специално членове 86 и 98 от него,
         като има предвид, че:
         
                     (1)
                  
                  
                     Протокол 31 към Споразумението беше изменен с Решение на Съвместния комитет на ЕИП № 93/2009 от 3 юли 2009 г. (1)
                     
                  
               
                     (2)
                  
                  
                     Целесъобразно е да се продължи сътрудничеството между страните по Споразумението в дейности на Съюза, финансирани от общия бюджет на Съюза по отношение на изграждането, функционирането и развитието на вътрешния пазар.
                  
               
                     (3)
                  
                  
                     Поради това Протокол 31 към Споразумението следва да бъде изменен, за да може това сътрудничество да продължи и след 31 декември 2009 г.,
                  
               ПРИЕ НАСТОЯЩОТО РЕШЕНИЕ:
         Член 1
         Член 7 от Протокол 31 към Споразумението се изменя, както следва:
         
                     1.
                  
                  
                     Думите „2004, 2005, 2006, 2007, 2008 и 2009 г.“ в параграф 6 се заменят с думите „2004, 2005, 2006, 2007, 2008, 2009 и 2010 г.“
                  
               
                     2.
                  
                  
                     Думите „2006, 2007, 2008 и 2009 г.“ в параграф 7 се заменят с думите „2006, 2007, 2008, 2009 и 2010 г.“
                  
               
                     3.
                  
                  
                     Думите „2008 и 2009 г.“ в параграф 8 се заменят с думите „ 2008, 2009 и 2010 г.“
                  
               Член 2
         Настоящото решение влиза в сила в деня след последната нотификация в Съвместния комитет на ЕИП съгласно член 103, параграф 1 от Споразумението (2).
         То се прилага от 1 януари 2010 г.
         Член 3
         Настоящото решение се публикува в раздела за ЕИП и в притурката за ЕИП към Официален вестник на Европейския съюз.
         
            Съставено в Брюксел на
            
               
                  За Съвместния комитет на ЕИП
               
               
                  Председател
               
            
            
               
                  Секретари
               
               
                  на Съвместния комитет на ЕИП
               
            
         
      
      
         (1)  ОВ L 277, 22.10.2009 г., стр. 49.
      
         (2)  [Без отбелязани конституционни изисквания.] [С отбелязани конституционни изисквания.].